№2-131/15

**С Ы Р Т Т А Й Ш Е Ш І М**

ҚАЗАҚСТАН РЕСПУБЛИКАСЫ АТЫНАН

08 қаңтар 2014 жылы Қызылорда қаласы

 Қызылорда калалық соты құрамында төрағалық етуші судья А.Қ.Есдаулетов, сот мәжілісінің хатшысы Э.Абдикаримова болып, прокурор Ж.Медешовтың, талап қоюшы өкілі Ғ.Райсовтың қатысуларымен, Қызылорда қалалық сотының сот мәжілісі залында, ашық сот отырысында талапкер «Қызылорда қаласы бойынша салық басқармасы» ММ-нің жауапкер Имангалиева Гульсим Оржановнадан салық берешегін және салық төлеушіден бюджетке төленетін күнді қоса алғанда есептелінетін өсімпұлды өндіру жайлы азаматтық ісін қарап, соттың

 **А Н Ы Қ Т А Ғ А Н Ы:**

 Талап қоюшы «Қазақстан Республикасы Қаржы министрлігі салық комитетінің Қызылорда облысы бойынша салық департаментінің Қызылорда қаласы бойынша салық басқармасы» ММ-сі сотқа талап-арызбен жүгініп, онда жауапкер Г.Имангалиевадан, меншік құқығындағы 1993 жылы шағарылған, «Mercedes Benz 310 D» маркалы, мемлекеттік тіркеу нөмірі N 112 FSМ автокөлігі бойынша салыққа берешегі көлік салығы 24 234 теңге және өсімпұлы 2800 теңге, барлығы 27 034 теңгені өндіруді, сонымен қатар 27.10.2014 жылдан бастап салық төлеушіден бюджетке төленетін күнді қоса алғанда есептелінетін өсімпұлды өндіру жайлы шешім шығаруды сұраған.

 Сотта талап қоюшы өкілі Ғ.Райсов талап соммасын нақтылып, жауапкерден төленбеген салықтың қалған бөлігін өндіруді сұрады.

ҚР АІЖК-нің 187-бабының 4-бөлігіне сәйкес, сот отырысының уақыты мен орны туралы тиiсiнше хабарланған iске қатысушы адамдардың қайсыбiрi келмеген жағдайда, егер олардың келмеу себептерi дәлелсiз деп танылса, сот iстi қарауға құқылы. Сот отырысының уақыты мен орны туралы тиiсiнше хабарланған жауапкер болмаған жағдайда, сырттай iс жүргiзу тәртiбiмен, егер болса не сот оның келмеу себептерiн дәлелсiз деп тапса, не жауапкер iс бойынша iс жүргiзудi қасақана созып отыр деп таныса, сот iстi қарауға құқылы.

Іс құжаттарына қарағанда, жауапкерге істің қаралатын орны мен уақыты жайлы жеке өзіне хабарланған, алайда жауапкермен сотқа келмеу себептерi туралы хабарланбаған, осыған орай сот оның келмеу себептерiн дәлелсiз деп тауып, істің жауапкердің қатысуынсыз, сырттай іс жүргізу тәртібімен қаралуға жатады және істі жауапкердің қатысуынсыз қарау оның құқықтарын шектемейді деп тапты.

 Сот іс құжаттарын зерттеп, прокурордың талап арыздың қанағаттандырылуға жататыны жөніндегі қорытындысын тыңдап, төмендегі негіздермен талап-арыз ішінара қанағаттандырылуға жатады деп есептейді.

Қазақстан Республикасының АІЖК-нің 65-бабына сәйкес, әр тарап өзінің талаптарының және қарсылықтарының негізі ретінде сілтеме жасайтын мән-жайларды дәлелдеуі тиіс.

Қазақстан Республикасы Конституциясының 35-бабына сәйкес, заңды түрде белгіленген салықтарды, алымдарды жәнеөзге де міндетті төлемдерді төлеу әркімнің борышы әрі міндеті болып табылады.

 Салық және бюджетке төленетін басқа да міндетті төлемдер туралы Қазақстан Республикасының 2008 жылғы 10 желтоқсандағы N 99-IV Салық Кодексінің 7-бабының 1-тармағына сәйкес Қазақстан Республикасында салық салу жалпыға бірдей және міндетті болып табылады.

 Осы Кодекстің 14-бабында салық төлеушінің міндеттеріне салық міндеттемелерін уақтылы және толық көлемде орындау міндеті кіретіні бекітілген.

 Кодекстің 365-бабының 1-тармағына сәйкес меншік құқығында салық салу объектілері бар жеке тұлғалар және меншік, шаруашылық жүргізу немесе жедел басқару құқығында салық салу объектілері бар заңды тұлғалар көлік құралдары салығын төлеушілер болып табылады.

 Ал, аталған Кодекстің 369-бабының 3-тармағында көзделгендей жеке тұлғалар үшін бюджетке салық төлеу мерзімі салық кезеңінің 31 желтоқсанынан кешіктірілмейтін күн болып табылады.

 Іс құжаттарына қарағанда, 1993 жылы шағарылған, «Mercedes Benz 310 D» маркалы, мемлекеттік тіркеу нөмірі N 112 FSМ автокөлігінің меншік иесі болып жауапкер Г.Имангалиева тіркелген.

 Салық төлемгері Г.Имангалиеваға көлік құралы салығын төлемегендіктен Қызылорда облысы бойынша салық басқармасы арқылы Салық кодексінің 367-бабына сәйкес 19.09.2014 жылғы №808-санды салық заңдылықтарын бұзушылықты жою туралы хабарламасы жауапкерге табысталған.

 Хабарламаға сәйкес, сол кезде төленуге тиісті салық мөлшері 2013 жылға 24234 теңге, өсімі 2450 теңгені құраған.

 Салық Кодекстің 608-бабының 2-тармағына сай салық заңнамасын бұзушылықты жою туралы хабарлама ұсынылған күннен кейінгі күннен бастап 30 жұмыс күн ішінде салық міндеттемесін орындау қажет, алайда жауапкер аталған салықтарын осы күнге дейін бюджетке төлемеген.

 Сондықтан, талап қоюшының жауапкерден 24234 теңге көлік құралы салығын және 2800 теңге өсімпұлымен өндіруді сұраған талабы негізді болып табылады.

 Сондықтан, сот талап қоюшының жауапкерден көлік салығын, өсімпұлымен өндіруді сұраған арызы негізді және заңды болғандықтан, талаптың бұл бөлігі қанағаттандырылуға жатады.

 Сонымен қатар, сот талаптың жауапкерді 27.10.2014 жылдан бастап салық төлеушіден бюджетке төленетін күнді қоса алғанда есептелінетін өсімпұлды өндіру жайлы шешім шығаруды сұраған бөлігі қанағаттандырылуға жатпайды тапты.

 Себебі, жауапкер салық төлеуші ретінде, жоғарыда аталған заң талаптарына сәйкес салықты заңда көзделген мерзімге дейін төлемеген жағдайда, оны өсімпұлымен бірге төлеуге міндетті.

 Сондықтан, жауапкер есептелінетін өсімпұлды өтемеген жағдайда, талап қоюшы сотқа талаппен жүгінуге құқылы.

 ҚР АІЖК-нің 116-бабында төлеуден талап қоюшы босатылған істі қарауға байланысты шығындар мен мемлекеттік баж сот шығындарын төлеуден босатылмаған жауапкерден мемлекет кірісіне толық немесе талаптың қанағаттандырылған бөлігіне бара-бар мөлшерде өндіріліп алынады делінген.

 Осыған орай талапкер мемлекеттік мекеме ретінде ҚР Салық кодексінің 541-бабының 12-тармақшасына сәйкес төлеуден босатылғандықтан өндірілетін соманың 3 пайызы мөлшерінде 811 тенге мемлекеттік баж жауапкерден мемлекет пайдасына өндірілуге жатады.

 Осы жоғарыда көретілгендердің негізінде КР АІЖК-нің 217-221, 223 басшылыққа алып, сот

**Ш Е Ш І М Е Т Т І:**

 Талап қоюшы «Қызылорда қаласы бойынша салық басқармасы» ММ-нің жауапкер Имангалиева Гульсим Оржановнадан салыққа берешегін өндіруді сұраған талап арызы ішінара қанағаттандырылсын.

 Жауапкер Имангалиева Гульсим Оржановнадан жергілікті бюджет пайдасына көлік салығын, өсімпұлымен бірге барлығы – 27 034 (жиырма жеті мың отыз төрт) теңге өндірілсін.

 Жауапкер Имангалиева Гульсим Оржановнадан мемлекет пайдасына 811 (сегіз жүз он бір) тенге мемлекеттік баж алымы өндірілсін.

 Талаптың қалған бөлігі қанағаттандырусыз қалдырылсын.

 Жауапкер сырттай шешім шығарған сотқа өзі шешімнің көшірмесін алған уақыттан бастап бес күннің ішінде бұл шешімнің күшін жою туралы арыз беруге құқылы.

 Сырттай шешімге тараптар бұл шешімнің күшін жою туралы арыз беру мерзімі өткен соң, ал арыз берілген жағдайда-бірінші сатыдағы сот арызды қанағаттандырудан бас тарту туралы ұйғарым шығарған кезден бастап 15 күн ішінде осы Қызылорда қалалық соты арқылы Қызылорда облыстық сотына апелляциялық шағым немесе наразылық келтіруге ерікті.

**Төрағалық етуші судья: А.Қ.Есдаулетов**